Buna, Mariana!

Iti trimit urmatorul anunt ce trebuie publicat pe site-ul primariei, cu tot cu documentele anexate (caiet de sarcini, fisa de date, formularul de contract si formularele ce trebuie completate).

Multumesc!

\*informatia marcata cu rosu trebuie sa apara de 2 ori, adica inclusiv in coloana „Data limita a achizitiei”

Municipiul Ploiesti organizeaza achizitia directa conform dispozitiilor art. 7, alin. (5) din Legea nr. 98/2016 privind achizitiile publice, cu modificarile si completarile ulterioare si ale dispozitiilor prevazute la Capitolul III - Realizarea achiziţiei, Sectiunea 1- Achizitia directa din H.G. nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulterioare, pentru atribuirea contractului de **Servicii de dirigenţie de şantier pentru execuţia lucrărilor « *Execuție lucrări pentru obiectivul “Amenajare/modernizare teren de sport Liceul Tehnologic Lazăr Edeleanu Ploieşti”»***

Achizitia directa se va face exclusiv prin SICAP si va fi finalizata prin incheierea unui contract de servicii. Detalii tehnice si oferta financiara vor fi postate in SICAP (e-licitatii.ro) pana la data de 15.10.2025 ORA 14:000. Dupa aceasta data, autoritatea contractanta va analiza ofertele postate in SICAP. Ofertele vor fi identificate in SICAP dupa codul CPV si denumirea serviciilor. Nerespectarea denumirii serviciilor si a codului CPV poate duce la imposibilitatea selectarii de catre autoritatea contractanta a ofertelor.

Obiectul contractului consta in prestarea de Servicii de dirigenţie de şantier pentru «Execuție lucrări pentru obiectivul “Amenajare/modernizare teren de sport Liceul Tehnologic Lazăr Edeleanu Ploieşti**” in conformitate cu cerintele din caietul de sarcini**. Solicitam mentionarea la denumirea serviciilor si a faptului ca ofertele sunt postate pentru Municipiul Ploiesti, pentru o mai buna identificare a acestora.

Formularele completate, Propunerea tehnica, intocmita in conformitate cu cerintele caietului de sarcini atasat, Formularul de oferta si Anexa acestuia, Declaratia privind insusirea sau formularea de amendamente (numai in ceea ce priveste clauzele specifice) referitoare la formularul de contract de servicii se transmit la adresa de e-mail: achizitii.publice@ploiesti.ro, pana la termenul limita comunicat mai sus.

**Ulterior, achizitia directa va fi derulata si finalizata in SICAP de catre autoritatea contractanta numai cu ofertantul declarat castigator, dupa parcurgerea procedurii anterior prezentata.**

Autoritatea contractanta va respinge oferta in urmatoarele cazuri:

- nu respecta cerintele solicitate si se incadreaza, dupa caz, in situatiile prevazute la art. 137, alin. (2) si alin. (3) din H.G. nr. 395/2016 cu modificările și completările ulterioare;

- a fost transmisa doar pe adresa de e-mail sau doar postata in SEAP;

- a fost transmisa (e-mail si/sau SEAP) dupa termenul limita de depunere a ofertelor;

- a fost prezentata o oferta alternativa, fara a exista o prevedere expresa in documentatia achizitiei;

- Formularul de oferta nu contine valoarea (pretul ofertat exprimat in Lei);

Nu se accepta ca, in cadrul formularului de oferta sa nu fie prezentata valoarea exprimata in lei, respectiv, inlocuirea valorii din cadrul formularului de oferta cu trimiteri la valoarea ofertatata in SEAP/alte adrese/alte documente si cazul in care formularul de oferta nu contine valoarea (pretul exprimat in Lei).

- Valoarea ofertei financiare (din formularul de oferta) transmisa pe adresa de email, nu corespunde cu valoarea ofertei financiare postata in SEAP

Propunerea tehnica va fi întocmita si prezentata astfel încât sa respecte cerintele minime prevazute si să asigure posibilitatea identificarii si verificării corespondenţei între aceasta şi respectivele cerinte.

Cod de clasificare CPV: 71520000-9 (Servicii de supraveghere a lucrarilor)

**. Valoarea estimată, fără TVA:** 42.774,79 lei fara T.V.A. din care:

* 38.274,79 lei fără T.V.A. pentru servicii dirigenţie şantier;
* 4.500,00 lei fără T.V.A. pentru coordonator în materie de securitate şi sănătate.

Sursa de finantare: Finantarea obiectivului se va face din bugetul local al Municipiului Ploiesti.

Durata contractului:

Contractul de prestari servicii va produce efecte de la data inregistrarii contractului la achizitor, dupa semnarea acestuia de catre ambele parti, pana la data receptiei finale a lucrarilor pentru care se asigura serviciile de dirigentie.

Termenul de prestare va fi corelat cu graficul de executie al lucrarilor (6luni) inclusiv cu perioada de garantie a lucrarilor pentru care se asigura serviciul de dirigentie.

Intreaga Documentatie de atribuire aferenta achizitiei directe, respectiv Fisa de date a achizitiei, Caietul de sarcini, Formularele si Formularul de contract, sunt anexate prezentului Anunt.

Informatii suplimentare se pot obtine de la Serviciul Achizitii Publice si Contracte, Piata Eroilor, nr. 1A, etaj 6, camera 604, telefon: 0244/516699, int. 303, fax: 0244/510736.

Anuntul pentru achizitia directa a fost publicat si in SICAP, la adresa: www.e-licitatie.ro, sectiunea Initieri de proceduri de achizitie, subsectiunea Publicitate Anunturi, sub nr. **ADV1502314 Data publicare: 10.10.2025**